- Hindi News
- National
- यूनिवर्सिटी के नालंदा परिसर में एबीवीपी एनएसयूआई कार्यकर्ता हुए आमने सामने
यूनिवर्सिटी के नालंदा परिसर में एबीवीपी-एनएसयूआई कार्यकर्ता हुए आमने-सामने
इंदौर | दिल्ली के रामजस कॉलेज में चल रहे विवाद के बीच गुरुवार को देवी अहिल्या यूनिवर्सिटी परिसर में एबीवीपी-एनएसयूआई आमने-सामने हो गए। एबीवीपी के कार्यकर्ता राष्ट्रवाद के समर्थन में पहुंचे थे। वहीं एनएसयूआई एबीवीपी पर गुंडागर्दी का आरोप लगाकर प्रदर्शन करने पहुंची। एक समय तो दोनों पूरी तरह अामने-सामने हो गए। नारेबाजी हुई। काफी देर तक गहमा-गहमी चली। दरअसल, यूनिवर्सिटी के नालंदा परिसर में पहले एबीवीपी के कार्यकर्ता राष्ट्रीय मंत्री रोहिन राय और महानगर मंत्री नयन दुबे के साथ पहुंचे। उनका कहना था कि रामजस कॉलेज में एबीवीपी राष्ट्रवाद का साथ दे रही है। जबकि कम्युनिस्ट राष्ट्र विरोधी गतिविधियों को आगे बढ़ा रहे हैं। वहीं एनएसयूआई कार्यकर्ताओं का कहना था कि एबीवीपी कैंपस में गुंडागर्दी करती है।
tgl_Latn sot_Latn hin_Deva hin_Deva hin_Deva